Counciling begins at 2055 seats of MBBS state, Jaipur News in Hindi - www.khaskhabar.com
Hindi News » Rajasthan » Jaipur » Counciling begins at 2055 seats of MBBS state
एमबीबीएस प्रदेश की 2055 सीट पर काउंसिलिंग शुरू
khaskhabar.com : मंगलवार, 11 जुलाई 2017 11:18 AM
जयपुर | प्रदेश के मेडिकल कॉलेजों में डॉक्टरी के लिए प्रवेश प्रक्रिया मंगलवार से शुरू हुई। प्रक्रिया 15 से 20 जुलाई तक चलेगी। 21 जुलाई को मेरिट लिस्ट जारी होगी। 23 जुलाई को विशेष योग्यजन-डिफेंस के दस्तावेज की जांच की जाएगी। 25 जुलाई को कॉलेज आवंटन की फाइनल सूची जारी कर दी जाएगी। 31 जुलाई तक सफल अभ्यर्थियों को कॉलेज में उपस्थिति देना अनिवार्य होगा।
पहली बार आरक्षित वर्ग के किसी अभ्यर्थी ने रिजर्व श्रेणी में फायदा नहीं उठाया तो उसे सामान्य श्रेणी की मेरिट में मौका मिलेगा। राष्ट्रीय पात्रता सह प्रवेश परीक्षा यानि नीट के सफल अभ्यर्थियों को मेरिट के हिसाब से एमबीबीएस सीट पर प्रवेश दिया जाएगा। इस बार निजी कॉलेजों में प्रवेश लेने वाले अभ्यर्थियों की फीस गवर्नमेंट डेंटल कॉलेज में जमा होगी, ताकि उन्हें परेशानियों नहीं हो। नीट 2017 समन्वयक डॉ. प्रदीप जैन ने बताया कि प्रदेश में 2055 एमबीबीएस सीट्स पर प्रवेश दिया जाएगा। साथ ही डेंटल की कुल 1494 सीट्स पर भी प्रवेश प्रक्रिया शुरू होगी।
प्रदेश में कुल 2055 एमबीएस की सीट्स पर प्रवेश दिया जाएगा। इसमें स्टेट कोटे की 1888 सीटें तय की गई है। जबकि एनआरआई कोटे की 167 सीट शामिल हैं। सरकारी कॉलेजों में 15 प्रतिशत सीटें केन्द्र की रिजर्व है।
इन पर असमंजस
प्रवेश प्रक्रिया की पूरी तैयारियां कर ली है, लेकिन अभी भी 400 मेडिकल सीट्स पर असमंजस की स्थित बनी हुई है। अनन्ता अमेरिकन मेडिकल कॉलेज की 150-150 सीट पर एमसीआई ने अड़गा लगा रखा है, जबकि निम्स की 100 सीट को लेकर भी आपत्ति आई है। विभाग ने कोटे आदेश की पालना में अनन्ता की सीट्स को काउंसलिंग में शामिल किया है। इसी तरह केन्द्र से किसी भी तरह के आदेश नहीं आने के चलते निम्स की सीट्स भी काउंसलिंग में शामिल है।
Web Title-Counciling begins at 2055 seats of MBBS state
Tags: rajasthan news, jaipur, counciling, 2055, seats, mbbs, state, hindi news, news in hindi, breaking news in hindi, jaipur news, jaipur news in hindi, real time jaipur city news, real time news, jaipur news khas khabar, jaipur news in hindi